stanford-oval/wikipedia huggingface dataset:
Ylimmäinen (Sysmä)
Maantietoa

Järven pinta-ala on 571 hehtaaria eli 5,7 neliökilometriä, se on 5,7 kilometriä pitkä ja 4,4 kilometriä leveä. Järvi muistuttaa T-kirjainta niin, että kirjaimen jalka osoittaa pohjoiseen. Jalan tyviosa on noin 100 metriä leveä Rimpisalmi , josta pohjoisosa levenee kohto pohjoista mennessä. Pohjoisosan puolivälissä sijaitsee Kerminniemi, jonka länsipuolella aukeaa Harmaakallionlahti ja se takana vielä Tuokkolanlahti. Pohjoisosan päässä aukeaa toimen lahti Kumunlahti länteen päin. Itäranta on lähes saareton, mutta länsirannassa on runsaasti saaria. Järven eteläosa on kaksiosainen. Väliosa jää saaririvin pohjoispuolelle ja eteläosan muotoon vaikuttaa 900 metriä pitkä Pääsinniemi, jonka pohjoispuolelle jää Viljamalahti ja eteläpuolelle Vanhankodanlahti. Väliosassa itään päin työntyy kaksi kilometriä pitkä lahtimainen järvenosa, jonka pohjukassa suojaa Tiitunniemi sen taakse jäävää Myllylahtea.
Ylimmäisellä on 82 saarta, joiden yhteispinta-ala on 17,58 hehtaaria eli noin 3,1 % järven pinta-alasta. Saarista 24 on alle aarin, 56 on alle hehtaarin, kaksi on alle neliökilometrin suuruisia. Kaksi suurinta saarta sijaitsevat saaririvissä, jossa on seitsemän saarta. Suurimmat saaret ovat Roviosaari ja Iso Palosaari, ja näiden väliin jää Pieni Palosaari. Muita saaria ovat Kumunsaaret ja Kämpyrä Kumunlahdella, Purnusaaret, Huvilasaari, Palanutsaari ja Keltiäissaari pohjoisosassa, Pirttikärvi, Karhusaari ja Pontikkasaari väliosassa, Hämäläissaari, Likaistensaari ja Raha-Matin saaret eteläosassa.
Järvi on luodattu ja siitä on julkaistu syvyyskartat. Järven tilavuudeksi on saatu 23,9 miljoonaa kuutiometriä eli 0,0239 kuutiokilometriä. Sen keskisyvyys on 4,2 metriä ja suurin syvyys on 27,1 metriä. Syvin kohta sijaitsee saaririvin pohjoispuolella pitkässä yli 20-metrisessä syvänteessä. Väliosan itäpäässä on lähes 18 metriä syvää, Viljamalahdella yli 10 metriä, Pääsinniemen edustalla lähes 13 metriä ja Vanhankohdanlahdessa 12 metriä syvää. Pohjoisosassa on yleensä alle viisi metriä syvää, mutta sielläkin on pienet kuuden ja kahdeksan metrin kohdat. Tuokkolanlahdella on vain noin metrin syvää.
Ylimmäisen rantaviivan pituus on 49,2 kilometriä ja sen rannat ovat metsämaata. Peltoja esiintyy vain Kotkatlahdella, Pääsinniemellä, Jousanniemellä ja Pitkärannassa. Kaakonkankaan harju tulee Keskisen eteläpuolelta Ylimmäisen länsirantaan Kerminniemeen asti. Järven ympäristön kiinteä asutus koostuu noin kymmenestä taloudesta ja vapaa-ajan asuntoja on noin sata. Niille tulee tiet valtatieltä 4 ja siitä haaroittuvalta yhdystieltä 15014 sekä Unajan suunnalta tulevalta kylätieltä. Sysmän ja Heinolan välinen kuntaraja ylittää järven eteläosan itä-länsi-suunnassa niin, että suurin osa järvestä jää Sysmän puolelle.
Vesistösuhteet

Ylimmäinen sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Valuma-alue on vesistöalueensa latvavesiä ja Ylimmäinen on valuma-alueen yläjuoksulla. Siksi siihen laskee vain muutama muu järvi. Suurin järvistä on Korpijärvi (78 ha), jonka laskuoja laskee Korpilahteen. Syvemmälle lahdenpohjukkaan, Myllylahteen, laskee Janatti (40 ha), joka välittää Taipaleenlammen (2 ha), Telkänlammen (2 ha) ja Sepänlammen (2 ha) laskuvedet eteenpäin. Moistjärvi (21 ha) sijaitsee Ylimmäisen eteläpuolella ja se laskee Viljamalahteen. Pääsinniemen kylässä on kaksi tekojärveä, joiden veden päätyvät Moistjärveen. Ylimmäisen länsipuolella on enää Kerminlampi (2 ha), joka laskee Tuokkolanlahteen. Ylimmäisen laskujoki lähtee Joensuun lahdesta ja se laskee Martinlammen (4 ha) kautta Keskiseen (277 ha). Ylimmäisen vedenpinnan korkeus on 111,4 metriä mpy., mikä on 7,9 metriä korkeammalla kuin Keskinen.
Historiaa

Vuoden 1920  taloudellisen kartan mukaan järven rannoilla sijaitsi seitsemän maatilaa ja seitsemän pienempää tilaa. Kaikille maatiloille tuli etelästä tai idästä tiet. Vuonna 1942 oli maatiloja yksitoista ja pientiloja edelleen seitsemän. Talojen välisiä teitä oli kaksinkertainen määrä. Vuoden 1920 jälkeen oli Soimavuorenkylän pohjoispuolelle perustettu kansakoulu ja seuraintalo.
Ylimmäisellä on toteutettu järvenlasku, jossa vedenpinta aleni noin puoli metriä. Järvenlaskusta on muistona tällä korkeudella sijaitsevia rantatörmiä ympäri järven rantoja. Järvenlaskussa ainakin Martinlampi kuroutui erilleen omaksi lammekseen ja Ylimmäisen laskujoen luusua siirtyi idemmäksi. Järvenlaskun ajankohdasta ei löydy dokumenttia. Martinlampi oli kuitenkin omana lampenaan vuoden 1920 taloudellisessa kartassa.
Álex Márquez

| Álex Márquez |
| --- | --- |
 Álex Márquez vuonna 2013
Henkilötiedot
Syntynyt: 23. huhtikuuta 1996 
Kansalaisuus:   Espanja
Uratiedot
Pyörän numero:  73
Nykyinen talli:   Estrella Galicia 0,0 Marc VDS Moto2
Nykyinen pyörä:  Suter
Tilastot
MotoGP
Kilpailuja:  46
Maailmanmestaruuksia:  1 (Moto3 2014)
Voittoja:  4
Palkintosijoja:  15
Paalupaikkoja:  3
Nopeimpia kierroksia:  7
Ensimmäinen kilpailu:  Espanjan GP 2012
Ensimmäinen voitto:  Japanin GP 2013
Aiheesta muualla
alexmarquez73.com
Álex Márquez i Alentà (s. 23. huhtikuuta 1996 Cerveda) on espanjalainen ratamoottoripyöräilijä. Hän kilpailee kaudella 2015 Moto2-luokassa Marc VDS -tallissa. Márquez on 180 senttimetriä pitkä ja painaa 61 kilogrammaa.
Ura > Moto3

Márquez debytoi Moto3-luokassa kaudella 2012 Suter-Hondalla. Hän oli kauden aikana parhaimmillaan kuudes Katalonian Grand Prix’ssä ja oli sarjan yhteispisteissä 20:s. Toisella kaudellaan Márquez vaihtoi KTM:lle. Hän saavutti ensimmäisen palkintosijansa Ison-Britannian Grand Prix’ssä ollen kolmas ja ensimmäisen voittonsa Japanista. Sarjan yhteispisteissä hän oli nyt neljäs viidellä palkintokorokepaikallaan.
Kaudella 2014 Márquez kilpaili Hondalla. Hän saavutti kauden aikana kolme voittoa ja kymmenen palkintosijaa. Suuren osan kaudesta Márquez oli Australian Jack Millerin takana yhteispisteissä, mutta Márquez ohitti tämän lopulta ja juhli kauden päätyttyä Moto3:n maailmanmestaruutta.
Ura > Moto2

Kaudeksi 2015 Márquez siirtyy ajamaan Moto2-luokkaan Marc VDS-talliin.
Muuta

Márquezin isoveli on MotoGP:n kuninkuusluokan kaksinkertainen maailmanmestari Marc Márquez. Márquezin veljekset ovat historian ainoat, jotka ovat onnistuneet voittamaan samana vuonna ratamoottoripyöräilyn maailmanmestaruuden tai mestaruuden ylipäätään.
Abrasinmäki

Abrasinmäki (ruots. Abrasbacka) on kylä Kirkkonummella. Se sijaitsee Kirkkonummen keskustan lähietäisyydellä, ja kuuluu tavallaan Munkinmäkeen. Abrasinmäki on pieni alue, joka koostuu rivi- ja omakotitaloista. Abrasinmäellä sijaitsee myös autokatsastamo sekä K-Raudan myymälä.
Aaltopilvi

Jossain määrin aaltomaista altocumulus- eli hahtuvapilveä.
Syntyviä aaltopilviä
Aaltopilvi on pilvi, jossa on aaltomaista kuviota. Näitä ovat aaltomaiset kumpukerrospilvet (stratocumulus), hahtuvapilvet (altocumulus) ja palleropilvet (cirrocumulus). Aaltopilvellä tarkoitetaan monesti pitkulaista mantelipilveä, mutta selvää aaltokuviota ovat myös undulatus-tyyppiset pilvet.
Aaltomaiset pilvet ("rullat") muistuttavat monesti rantahiekassa olevia aallonmerkkejä. Toisinaan rullien välissä ei ole kirkasta taivasta. Aaltomainen pilvi kertoo siitä, että ilmakehässä on kahden ilmakerroksen välissä tuulten suunta- ja/tai nopeuseroa eli shearia. Esimerkiksi ylhäällä voi olla nopeampi tuuli kuin alhaalla. Tämä synnyttää pyörivän liikkeen pilvirullien kohdalle.
Aiheesta muualla

Kuvia tai muita tiedostoja aiheesta Aaltopilvi Wikimedia Commonsissa
3-metyyli-1-butanoli

| 3-metyyli-1-butanoli |
| --- | --- |

Tunnisteet
CAS-numero:  123-51-3
PubChem CID:  31260
Ominaisuudet
Molekyylikaava:  (CH3)2CHCH2CH2OH
Moolimassa:  88,2 g/mol
Ulkomuoto:  väritön neste
Sulamispiste:  –117 °C ( K)
Kiehumispiste:  132 °C ( K)
Tiheys:  0,8 g/cm3
Liukoisuus veteen:  2,5 g/100 ml
    
3-metyyli-1-butanoli eli isoamyylialkoholi, isopentyylialkoholi, isobutyylikarbinoli voidaan esittää rakennekaavan muodossa (CH3)2CHCH2CH2OH. Se kuuluu primääristen alkoholien aineryhmään.
3-metyyli-1-butanoli on normaaliolosuhteissa väritön neste, jolla tunnusomainen haju. 3-metyyli-1-butanolin moolimassa on 88,2 g/mol, sulamispiste −117 °C, kiehumispiste 132 °C, tiheys 0,8 g/cm3, liukoisuus veteen 2,5 g/100 ml, leimahduspiste 45 °C c.c. tai 55 °C o.c., itsesyttymislämpötila 350 °C ja CAS-numero 123-51-3.
Yhdistettä esiintyy kukkien tuoksuissa ja semiokemikaalina eliöiden viestinnässä.
3-metyyli-1-butanolin ja etikkahapon avulla voidaan valmistaa isoamyyliasetaattia ja vettä.
C5H12O + C2H4O2 → C7H14O2 + H2O
3-metyyli-1-butanoli on pentanolin (C5H11OH) isomeerinen muoto.
Aiheesta muualla

PubChem: Isopentyl alcohol (englanniksi)
Kyoto Encyclopedia of Genes and Genomes (KEGG): 3-Methylbutanol (englanniksi)
ChemBlink: 3-Methyl-1-butanol (englanniksi)
Pherobase: Floral Compound – 3me-4OH (englanniksi)
Pherobase: Semiochemical – 3me-4OH (englanniksi)
AGI

Alliance Graphique Internationale (AGI) on maailman johtavien graafisten taiteilijoiden ja suunnittelijoiden järjestö. Siihen kuuluu noin 350 jäsentä 27 maasta.
Historia

AGI:n perustivat 1951 kaksi sveitsiläistä ja kolme ranskalaista graafikkoa, jotka halusivat yhteistoiminnan vakiinnutetuksi viralliseen muotoon. Alliance Graphique Internationale  rekisteröitiin vuonna 1952 Pariisissa ja siihen liittyi 65 jäsentä. AGI piti ensimmäisen näyttelynsä Pariisissa 1955. Vuonna 1969 AGI toimipaikaksi tuli Zürich. Järjestön tärkeimpiä tapahtumia ovat joka vuosi eri maassa järjestettävät vuosikokoukset.
Järjestössä on neljä suomalaista jäsentä, Tapani Aartomaa, Kari Piippo, Kyösti Varis ja Jukka Veistola.
Aiheesta muualla

AGI:n verkkosivusto
AGI:n vuosikokous 2005 Berliinissä (Arkistoitu – Internet Archive)
X (DVD)

| X Nicole |
| --- | --- | --- |

DVD-julkaisun tiedot
 Äänitetty : syksy 2007
 Tyylilaji: alternative metal
 Levy-yhtiö: Biotech
Listasijoitukset
  Suomen virallinen lista: 1.
Nicolen muut julkaisut
| Tasavalta 2007 | X 2009 |   |
X on Nicolen musiikki-DVD, joka julkaistiin vuonna 2009. Sen pääpainona on yhtyeen 10-vuotisen uran juhlakeikkataltiointi, joka kuvattiin Seinäjoen Rytmikorjaamolla syksyllä 2007.
DVD debytoi suomen virallisem DVD-listan ensimmäisellä sijalla.
Sisältö > Rytmikorjaamo 2007

Syvyys
Verijäljet
Vallan näyttämö
Ajaton
Lahja
Atopia
Sairas maailma
Suunta
Kaaos
Pysähdy
Sanasta sanaan
Suljetut ajatukset
Piirteiden suojasta
Kyynelmaa
Lähde sydän devootio
Tuhottu viha
Valta
8442
Sisältö > Muu materiaali

8442 -musiikkivideo
Kiertuedokumentti
Extrat
Kokoonpano

Ilkka Laitala – laulu, kitara
Olli Ketola – kitara, laulu
Ville Sahakangas – rummut
Sami Katajanmäki – basso
Kokoonpano > Vierailevat muusikot

Jorma Korhonen – laulu
Iiro Rantanen – basso
Jussi Jokipii – basso
Keijo Niinimaa – laulu
Arvostelut

Imperiumi.net:
Aiheesta muualla

X discogs.com -sivustolla
Albumi X (DVD) Encyclopaedia Metallum -sivustolla (englanniksi)
Nicole
| --- | --- |
Albumit:   Odotus  Suljetut ajatukset  Sivu syyttömistä  Tuomittujen joukkoon  Hävityksen huoneet 
EP:t:   Demo  Kun päivästä tulee yö  Lahja  Harmonia 
Singlet:   ”Ikuista”  ”Valve”  ”Horros”  ”Illuusio”  ”Saturaatio” 
DVD:t:   120 minuuttia  Tasavalta  X 
Musiikkivideot:   Lahja  Pysähdy  Valve  Kaaos  Suunta  Suljetut ajatukset  8442  Harha
100%

| 100% Tumppi Varonen |
| --- | --- | --- |

Studioalbumin tiedot
 Julkaistu: syyskuu 2005
 Tyylilaji: punk rock
 Levy-yhtiö: LampLiteLtd
Tumppi Varosen muut julkaisut
| Kuuma rakkaus 1989 | 100% 2005 |   |
100% on suomalaisen laulaja Tumppi Varosen kolmas sooloalbumi. Se julkaistiin vuonna 2005.
Kappaleet

Intro
Soinnut
Koko baletti
Tavallinen
Kadonnut
Yöaikaan
Tippaakaan
Tahdon
Paikka
Lennän
Sataman valot
Kortit
Aurinko ja kuu
Meidän 2:n vaan
Kehitys 70
Outro
Arvostelut

Pop-lehti:
Aaltomuovi

Aaltomuovi (myös kennomuovi tai kanavamuovi) on polypropyleenistä valmistettua muovilevyä. Rakenteeltaan aaltopahvia muistuttavassa aaltomuovissa on yhdensuuntaisia, putkimaisia onttoja kennoja eli kanavia, jotka parantavat materiaalin lujuutta ja jäykkyyttä aaltopahvin aallotusten tai betonisen ontelolaatan onteloiden tapaan.
Aaltomuovia käytetään muun muassa pakkausmateriaalina, erilaisten laatikoiden ja koteloiden valmistuksessa sekä värittömänä ja läpikuultavana pihakatosten ja kasvihuoneiden suoraa auringonvaloa hajottavana katemateriaalina. Keveytensä ja kestävyytensä takia aaltomuovia käytetään myös messuosastojen ja muiden tilapäisten ja toistuvaa rakentamista ja purkua edellyttävien rakenteiden tekoon sekä ulkomainosten pohjamateriaalina, johon esimerkiksi silkkipainatus onnistuu hyvin.
Aaltomuovilevyä valmistetaan eri paksuisina, eri väreissä ja eri painoisina. Ohutta aaltomuovia myydään myös rullatavarana. Aaltomuovin paino ilmaistaan grammoina neliömetriä kohti.
Aiheesta muualla

Kuvia kanavamuovilevyistä
Ääkköset

Ääkkösillä tarkoitetaan suomalaisissa yhteyksissä kirjaimia å, ä ja ö, joita käytetään muun muassa suomen ja ruotsin kielissä. Joskus ääkkösiä kutsutaan skandinaavisiksi merkeiksi, skandinaavisiksi kirjaimiksi tai skandeiksi, mikä on harhaanjohtavaa, koska niitä käytetään skandinaavisten kielten lisäksi esimerkiksi suomen, viron, unkarin, turkin ja saksan kielissä (jossa ä:tä, ö:tä ja ü:tä kutsutaan umlauteiksi). Muissa Pohjoismaissa taas käytetään osittain samoja, osittain eri kirjaimia (kuten Æ ja Ø), mutta niistäkin saatetaan toisinaan käyttää samaa nimitystä. Ääkkösistä puhutaan lähinnä tietotekniikan käytön ongelmallisuuden takia.
Yleistä

Koska tieto- ja tiedonsiirtotekniikka ovat suurelta osin lähtöisin englanninkielisistä maista eikä englannin kielessä käytetä ääkkösiä, niissä käytetyt merkistöt eivät alun perin sisältäneet ääkkösten tapaisia tarkkeellisia merkkejä. Teknologia on levitessään aiheuttanut ongelmia maissa, joissa näitä merkkejä käytetään (esim. Vähäkangas näkyy muodossa Vahakangas). Jatkuvan tietoteknistymisen myötä ongelmaan on törmätty niin laajalti, että sille ja sitä aiheuttaville merkeille on joissain kielissä kehittynyt oma ilmaisu. Suomessa ongelmaan viitataan sillä, ettei pystytä kirjoittamaan ääkkösiä. Esperantossa on tapana korvata hatut ja u:n päälle diftongeissa kirjoitettava kaari x:llä, joka merkitään kirjaimen jälkeen. Esimerkiksi naŭ ŝipoj (käännös: yhdeksän laivaa) voidaan kirjoittaa hätätilanteessa naux sxipoj. Saksan kielessä ongelma ratkaistaan siten, että ä, ö ja ü kirjoitetaan tarvittaessa ae, oe ja ue, kun tämä vaihtoehto on niiden äänteiden alkuperäinen kirjoitustapa, joka siis on ollut olemassa jo kauan ennen tietotekniikan yleistymistä (ja edelleen käytössä esimerkiksi monissa nimissä Goethe). Samoin latvian kielessä voidaan esimerkiksi IRC:ssä pitkää vokaalia tarkoittava vaakaviiva vokaalin päällä korvata kahdella vokaalimerkillä.
Ongelma on ollut monimutkainen ja sitä on yritetty korjata eri tavoin ja vaihtelevin tuloksin. Yksi tehokkaista keinoista on ollut merkistöjen laajentaminen. Esimerkiksi Unicode ja ISO 8859-1 ovat suosittuja englanninkielisen ASCII-merkistön laajennuksia, joilla ääkkösiä voidaan esittää.
Ääkköset eri merkistöissä

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Koodaus | Å | å | Ä | ä | Ö | ö |
| ISO 8859-15 & 8859-1 | 197 | 229 | 196 | 228 | 214 | 246 |
| Unicode | U+00C5 | U+00E5 | U+00C4 | U+00E4 | U+00D6 | U+00F6 |
| ISO 646-FI | 93 | 125 | 91 | 123 | 92 | 124 |
| HTML-entiteettikoodaus | &Aring; | &aring; | &Auml; | &auml; | &Ouml; | &ouml; |
| Windows-1252 | 197 | 229 | 196 | 228 | 214 | 246 |
| Koodisivut 437 & 850 | 143 | 134 | 142 | 132 | 153 | 148 |
| 7-bit ASCII | ] | } | [ | { | \ | | |
LaTeX ja HTML

Helpoin tapa  on kirjoittaa kirjaimien sijaan niiden koodi:
esim. ä LaTeX-koodilla \"{a}
esim. ä HTML-koodilla &#228;
Parempi vaihtoehto on kuitenkin ilmoittaa ohjelmalle, millä koodausjärjestelmällä kirjaimet on kirjoitettu, esim. ISO 8859-1, UTF-8 tai Windowsin oma Windows-1252.
LaTeX ja HTML > LaTeX

Jos koodaukseksi valitsee ISO-8859-1- eli Latin-1-koodauksen, on preambuliin (dokumentin alkuun) kirjoitettava
\usepackage[latin1]{inputenc}
jos taas valitsee UTF-8-koodauksen, kirjoitetaan preambuliin
\usepackage[utf8]{inputenc}
LaTeX ja HTML > HTML

HTML-koodissa informaatio annetaan metatiedoissa, esimerkiksi:
Jos koodaukseksi valitsee ISO-8859-1-koodauksen
<meta charset="iso-8859-1">
jos taas valitsee UTF-8-koodauksen
<meta charset="utf-8">
Aiheesta muualla

Kotimaisten kielten keskus: Ääkköset
Jukka Korpela: ISO-Latin-1-merkistöstä: Skandinaaviset kirjaimet
Youssef Zouaoui

| Henkilötiedot |
| --- | --- | --- |
Syntymäaika: 11. syyskuuta 1946 (ikä 78)
Syntymäpaikka: Tunisia
Pelipaikka: Hyökkääjä
Junioriseurat
1963–1964: CA Bizertin
Seurat
| Vuodet | Seura | O (M) |
| 1964–1977 | CA Bizertin | 235 (63) |
Maajoukkue
|  |  Tunisia |  |
Valmennusura
1982–1984 1984–1986 1986–1987 1987 1988 1989–1992 1992–1993 1993–1994 1995–1996 1997 1997–2000 2000–2001 2002 2002 2003 2003 2004 2005 2005–2006 2007 2007–2008 2008–2009 2010–2011 2011:  CA Bizertin  Tunisian maajoukkue  CA Bizertin  Arabiemiirikuntien maajoukkue  CA Bizertin  CA Bizertin  Club Africain  Tunisian maajoukkue  Sharjah SC  CA Bizertin  Espérance  Espérance  Stade Tunisien  Tunisian maajoukkue  Al-Qadisiya Al Khubar  Espérance  Club Africain  Club Africain  Al Sha'ab Sharjah  Al-Ahli Dubaï  Espérance  Sharjah SC  CA Bizertin  Al-Ettifaq
 Seurajoukkueuran tilastot kattavat vain kansalliset sarjat.
Youssef Zouaoui (arab. يوسف الزواوي‎, s. 11. syyskuuta 1946) on tunisialainen jalkapallovalmentaja ja entinen jalkapalloilija. Hyökkääjänä pelannut Zouaoui vietti koko pelaajauransa CA Bizertinissä. Tammikuusta 2011 lähtien hän on toiminut CA Bizertinin toimitusjohtajana. Huhtikuussa 2012 Zouaoui nimitettiin Tunisian maajoukkueen tekniseksi johtajaksi.
Pelaajaura

Zouaoui kiinnostui jalkapallosta vanhemman veljensä Larbi Zouaouin kautta. Hän liittyi CA Bizertin joukkueen junioreihin vuonna 1963 ollessaan 16-vuotias. Sittemmin Zouaoui nousi edustukseen ja pian myös joukkueen tärkeimmäksi hyökkääjäksi pelaajaurallaan. Hän pelasi Bizartinissa aina vuoteen 1977 saavuttamatta mitään palkintoja. Zouaouin uralle kertyi 235 pääsarjaottelua ja 28 Tunisian cupin ottelua, joissa hän teki 18 maalia.
Valmentajaura > Meriitit

Tunisian-mestaruus (5): 1984, 1998, 1999, 2000, 2001
Tunisian cup (2): 1987, 1999
Afro-Asian Club Championship: 1992
UAE Football League: 1996
Afrikan Cup-voittajien cup: 1998
CAF Super Cup
Hopeaa: 1999
Afrikan Mestarien liiga
Hopeaa: 1999, 2000
Arabian Cup-voittajien cup: 2002
Aale Sariola

Aale Johannes (A. J.) Sariola (aikaisemmin Hagberg) (19. toukokuuta 1882 Oulu – 5. lokakuuta 1948 Helsinki) oli suomalainen kansanedustaja, joka toimi Suomalaisen puolueen kansanedustajana huhtikuusta 1917 lokakuuhun 1917. Hänen vaalipiirinsä oli Oulun läänin eteläinen vaalipiiri.
Sariolan vanhemmat olivat rakennusmestari Johan Albert Grönholm ja leipuri 
Maria Hagberg. Hän oli vuoden 1902 ylioppilas Oulun lyseosta ja hän sai pappisvihkimyksen 1906 sekä rovastin arvon 1933.
Ammatiltaan Sariola oli kirkkoherra. Hänen pappisvirkansa olivat enimmältään Pohjois-Pohjanmaalla: kirkkoherran apulainen Ylivieskassa 1906–1907, vt. kirkkoherra Sievissä 1907–1908, vt. kirkkoherra Oulujoella 1908–1909,  kappalainen Kalajoella 1909–1922, kirkkoherra Vieremällä Savossa 1922–1927, kirkkoherra Haapavedellä 1927–1948, lääninrovasti Iissä 1925–1927 sekä lääninrovasti Kalajoella 1934–1948.
Aiheesta muualla

.aspx Aale Sariola Suomen kansanedustajat. Eduskunta.
Vartiotorni-seura

Vartiotorni-seura tarkoittaa Jehovan todistajat -uskontokunnan käyttämiä rekisteröityjä yhdistyksiä. Jehovan todistajien toiminta eri maissa tapahtuu paikallisten yhdistysten kautta, jotka ovat Yhdysvalloissa rekisteröityjen Watch Tower Bible and Tract Society -yhdistysten hyväksymiä.
Yhdysvaltojen Vartiotorni-seura järjestää paikallisten yhdistysten kautta Jehovan todistajat -uskontokunnan käytännön asioita ympäri maailman. Se organisoi muun muassa haaratoimistojen rakentamisen, seurakuntien järjestämisen, lähetystyön sekä uskonnollisen kirjallisuuden tuottamisen. Vartiotorni-seuran yhdistykset vastaavat myös liikkeeseen kohdistuvista lakiasioista.
Suomessa Jehovan todistajat ovat rekisteröityneet uskonnolliseksi yhdyskunnaksi, jonka nimi on Jehovan todistajat uskonnollinen yhdyskunta. Myös Suomen Jehovan todistajien toiminta kuuluu Yhdysvaltojen Vartiotorni-seuran alaisuuteen, ja Suomeen onkin myös rekisteröity aatteellinen yhdistys Vartiotornin Raamattu ja Traktaattiseura Ry.
Historia

Ensimmäisen Vartiotorni-seuran yhdistyksistä perusti Yhdysvalloissa vuonna 1881 Charles Taze Russell. Hänet tunnetaan Raamatuntutkijat-nimisen uskonnollisen liikkeen perustajana. Yhdistyksen nimi oli tuolloin Zion's Watch Tower Tract Society eli Siionin Vartiotorni ja Traktaattiseura, ja sen tarkoitus oli julkaista uskonnollista kirjallisuutta. Russellista tuli Vartiotorni-seuran sihteeri-rahastonhoitaja ja sittemmin sen toinen johtaja.
Raamatuntutkijoiden liikkeen ajauduttua sisäisiin ristiriitoihin ja hajaannukseen vuonna 1917 silloinen Vartiotorni-seuran presidentti, Joseph F. Rutherford, onnistui saamaan täyden vallan Vartiotorni-seurassa erottamalla hänen kanssaan eri mieltä olevat yhdistyksen johtokunnan jäsenet . Myöhemmin Rutherfordin johtamat raamatuntutkijat erottautuivat muista raamatuntutkijoiden ryhmistä Jehovan todistajat -nimiseksi uskonnolliseksi liikkeeksi. Vartiotorni-seura julkaisutoimintoineen jäi näin lopulta Jehovan todistajat -liikkeen haltuun.
Pennsylvaniassa ja New Yorkissa rekisteröityjen Vartiotorni-seuran yhdistysten johtokuntaan kuului vuoteen 2000 asti Jehovan todistajien hallintoelimen jäseniä. Tuolloin kuitenkin ilmoitettiin, että hallintoelimen jäsenten ei tarvitse enää varsinaisesti olla yhdistysten johtokuntien jäseniä. Nykyään yhdistystoimintaan vivahtava termi "Vartiotorni-seura" on Jehovan todistajien kielenkäytössä vanhahtava, ja mieluummin käytetään termiä "Järjestö" tarkoittamaan kaikkia saman, yhteisen päämäärän jakavia rekisteröityjä uskonnollisia yhdyskuntia ja muita oikeussubjekteja.
Suomessa rekisteröidyt yhdistykset > Jehovan todistajat uskonnollinen yhdyskunta

Suomalainen yhdistys
Yhdistys Rek. nro: 900.096
Kotipaikka: Vantaa
Rekisteröintipäivä: 31.05.1945
Hoitaa kirjallisuuden painattamisen sekä oikeustoimet Suomessa. Vapaaehtoistyöntekijöiden tilat sijaitsevat Tikkurilassa.
Suomessa rekisteröidyt yhdistykset > Vartiotornin Raamattu ja Traktaattiseura Ry

Aatteellinen yhdistys
Kotipaikka: Vantaa
Y-tunnus: 0237653-8
Yhdysvalloissa rekisteröidyt yhdistykset ja yhtiöt

Jehovan todistajilla on Yhdysvalloissa useita organisaatioita, jotka hoitavat erilaisia tehtäviä.
Yhdysvalloissa rekisteröidyt yhdistykset ja yhtiöt > Watch Tower Bible and Tract Society of Pennsylvania

Pennsylvanian Vartiotorni Raamattu ja Traktaattiseura
Perustaja: Charles Taze Russell ystävineen.
Perustettu vuonna 1881.
Tunnettu myös nimillä:
Zion's Watch Tower Tract Society (Siionin Vartiotornin Traktaattiseura)
Watch Tower Bible and Tract Society (Vartiotorni Raamattu- ja Traktaattiseura)
Watchtower Society (Vartiotorniseura)
Yhdysvalloissa rekisteröidyt yhdistykset ja yhtiöt > Watch Tower Bible and Tract Society of Pennsylvania > Johtoryhmä syyskuussa 2005

Johtaja: Don A. Adams
Varajohtajat: Robert W. Wallen, William F. Malenfant
Sihteeri-rahastonhoitaja: Richard E. Abrahamson
Johtokunnan jäsenet: Danny L. Bland, Philip D. Wilcox, John N. Wischuk
Yhdysvalloissa rekisteröidyt yhdistykset ja yhtiöt > Watch Tower Bible and Tract Society of Pennsylvania > Aiemmat johtajat

Nimi (Syntynyt – Kuollut) – puheenjohtajana eli presidenttinä
William H. Conley – Presidenttinä 1881–1884
Charles Taze Russell (1852–1916) – Presidenttinä 1884–1916
Joseph Franklin Rutherford (1869–1942) – Presidenttinä 1917–1942
Nathan Homer Knorr (1905–1977) – Presidenttinä 1942–1977
Frederick William Franz (1893–1992) – Presidenttinä 1977–1992
Milton George Henschel (1920–2003) – Presidenttinä 1992–2000
Don A. Adams (s. 1925) – Presidenttinä 2000-2014
Robert Ciranko – Presidenttinä 2014 alkaen.